cyanic-selkie/wikianc huggingface dataset:
Շին Սայմ Դանգ
Մահից հետո
Մոր մահից հետո նրա զավակները բավականին մեծ փորձությունների ու դժվարությունների միջով են ստիպված լինում անցնել Կվոնի պատճառով։ Մինչ Սայմ Դանգն իր կենդանության տարիներին հոգատար մայր էր ու ամեն կերպ օգնում էր իր երեխաներին, տիկին Կվոնը նրա հակապատկերն էր․ Կվոնը շատ էր սիրում խմել ու այնքան էր հարբում, որ նույնիսկ չէր կարողանում առավոտյան տեղից վեր կենալ, իսկ երբ նրան ինչ որ մանրուք դուր չէր գալիս, նա բարկանում էր, գլուխը մտցնում դատարկ տարայի ու մեջ ու բարձր լաց էր լինում։ Կվոնը բղավում էր ու այրում ինքն իրեն ածուխի մեջ տաքացրած լարով։ Այդ ամենի մեջ ապրելն աննկարագրելի տանջանք էր երեխաների համար և ի վերջո, Յուլկոգ Իի-ն, չդիմանալով դրան, փախչում է տանից։ Այն փաստը, որ Շին Սայմ Դանգը, լինելով կին, կարողացել էր դեմ գնալ իր ժամանակներին, մեծ գիտելիքներ ուներ նեոկոնֆուցիականության մասին, նկարչության, գեղագրության, մեծ հարգանք ու սեր էր առաջացնում նրա նկատմամբ երեխաների մոտ։ Չոսոնի չորս հայտնի վարպետները քննադատում էին նույնսիկ Շին Սայմ Դանգի ժամանակակիցներ թագուհի Մունջոնգին, Չոնգնանչոնգին՝ համարելով նրանց ագահության խորհրդանիշներ, մինչդեռ Սայմ Դանգին գովերգում էին՝ համարելով իմաստուն կին ու վառ անհատականություն 부덕(婦德)։ Շին Սայմ Դանգը թաղված է Քյոնգիդո-Փաջույում, իսկ նրա ամուսինը՝ Լի Վոն Սուն՝ իր կողքին։ Հետագայում Սայմ Դանգին դասում են իր ժամանակաշրջանի ամենահայտնի, հարգանք վայելող ու ազդեցիկ կանանց շարքին։ Իսկ Յուլկոգ Իի-ն, քանի որ Վեսթինի հոգևոր հայրն էր, պատվում էին որպես հարստության ու իմաստության խորհրդանիշ։ Սայմ Դանգի հարազատ զարմիկը՝ Շիլլիպը, մահանում է Թանգըմդեյում։ Նա հայտնի հարավկորեական քաղաքական գործիչ Շին Իկ Հէ-ի նախահայրն է։ 1960 թվականին՝ երրորդ հանրապետության կառավարման տարիներին, Շին Սայմ Դանգի զավակներից Յուլկոգ Իի-ին և գեներալ Լի Սուն Շին-ին ազգային հերոսի կոչում են տալիս՝ նշելով նրանց մեծ ներդրումը կորեական գրականության մեջ։ 2007 թվականին՝ չնայած կանանց բողոքներին, Հարավային Կորեայի կառավարությունը նոր թղթադրամ է մշակում և 50,000-անոց վոնի վրա պատկերում է Շին Սայմ Դանգին։ 2007 թվականի նոյեմբեր ամսին Հարավային Կորեայի կենտրոնական բանկը հայտարարում է, որ Բէկ Բոմ Քիմ Գուն իր մեծ ներդրումն է ունեցել երկրի ազատագրման, իսկ Սայմ Դանգը՝ որպես կին, գրականության մեջ, նա իրենց մշակույթում կանանց խորհրդանիշն է ու պետք է պատկերվի թղթադրամի վրա» ։ Այնուամենայնիվ, կանանց համայնքը բացասական էր տրամադրված այս ամենի նկատմամբ և շատ կին քաղաքական գործիչներ բացասական կարծիք ունեին Շին Սայմ Դանգի գործունեության վերաբերյալ։ Քիմ Շին Մյոնգ Սուկը՝ Culture Future-IF-ի տնօրենը քննադատակն ելույթ է ունենում, նշելով, որ «հյունմյոնգչէ» կոչվող այսօրվա գաղափարախոսությունը, որը ներկայացնում էր Շին Սայմ Դանգը, դեռևս ճապոնական գաղութացման շրջանի մնացորդներ են, որոնք պետք է ոչնչացվեն, այլ ոչ թե սատարվեն կառավարության կողմից։ Իր բացասական տեսակետն է հայտնում նաև Ավստրալիայի ֆոնդի գլխավոր գործադիր տնօրեն Գո Ըն Կվանգ Սուն, ասելով, որ Շին Սայմ Դանգը չպետք է պատկերվի նոր թղթադրամի վրա, քանի որ Շին-ը ապրում էր այնպիսի կյանքով ու այնպիսի գործունեություն էր ծավալում, որ այդ ժամանակաշրջանում հարիր էր միայն տղամարդկանց։
Դրական կարծիքներ
Շին Սայմ Դանգը՝ որպես կին, միշտ կենտրոնանում էր իր ինքնազարգացման վրա, չնայած ֆեոդալական ժամանակաշրջանի բազմաթիվ սահմանափակումներին։ Նա անկախ բացասական կարծիքներին զբաղվում էր իր սիրելի գործերով, նկարում էր, գրում, ստեղծագործում։ Իր կենդանության օրոք, նա մեծ հարգանք ու սեր էր վայելում որպես խելացի կին՝ ավելի բարձր դասվելով նույնիսկ այնպիսի ազնվական կանանցից, ինչպիսիք են թագուհի Մունջոնգը, Չոնգնանչոնգը, Լի Հվանգ Ջի-ն, Ջանգ Նոկ Սու-ն, Հան Յու-ն և այլն։ Եվ իր մահից հետո էլ նրան հիշում էին, որպես Յուլկոգ Իի-ի մայր, իսկ արդեն 17-րդ դարում նրան հիշատակում և գովերգում է նաև Սոնգ Շի Յոլը։ Չոսոն դինաստիայից հետո էլ ազնվական ընտանիքները իրենց դուստրերին դաստիարակելիս Շին Սայմ Դանգին էին որպես օրինակ վերցնում։ Հետագայում Սոնգ Շի Յոլը, անդրադառնալով Չոսոն դինաստիայի պատմությանը և, մասնավորապես, Յուլկոգ Իի-ն, գովերգում է Շին Սայմ Դանգի նկարները, բանաստեղծությունները, գեղագրության տաղանդը և նշում, որ այդպիսի կինն իրոք արժանի էր Յուլկոգ Իի-ն լույս աշխարհ բերել։ Այս բարձր գնահատականն էլ ավելի է բարձրացնում Սայմ Դանգին հանրության աչքերում։ Սոնգ Շի Յոլը դասում էր իր ուսուցիչ՝ Յուլկոգ Իի-ին և նրա մորը՝ Շին Սայմ Դանգին, սրբերի շարքին, մինչդեռ հորը՝ Լի Վոն Սու-ին համարում էր տգեղ, անգործունակ և վստահության չարժանի կերպար։ Նույնիսկ Կորեայի հանրապետության ստեղծումից հետո՝ երրորդ հանրապետության կառավարման ժամանակ, Յուլկոգ Իի-ին շարունակում են դասել Կորեայի ամենանշանավոր տղամարդկանց շարքին, իսկ Սայմ Դանգին ներկայումս էլ համարում են իմաստության, հիանալի և տաղանդավոր կնոջ կերպար։
Այլ տեսակետներ և հայացքներ
Կարելի է ասել, որ Շին Սայմ Դանգը իր ժամանակի ռահվիրան էր, որը պայքարում էր Չոսոն դինաստիայի կանանց հատկացված դերերի դեմ։ Դրանից բացի, կա կարծիք, որ չնայած նրան, որ Սայմ Դանգը իր երեխանեի համար լավ մայր էր, ամուսնու համար նա լավ կին չէր։ Գրող Քիմ Բյոլն իր գրվածքներում նշում է, որ այն փաստը, որ Շին-ը ինքն իրեն Շին Սայմ Դանգ էր անվանել՝ ներշնչվելով փառահեղ Չժոու արքայատոհմի Մուն Վանգ փագավորի կնոջ՝ Թայիմից, արդեն վերջինիս ինքնուրույնության, խելքի ցուցանիշ է, և որ Սայմ Դանգը շատ լավ մայր է եղել իր երեխաների համար, ներառյալ Յուլկոգ Իի-ն։ Կորեական պատմության մեջ հազվադեպ են հանդիպում կանայք, որոնք այդքան մեծ ներգործություն են ունեցել, այդ պատճառով ՅուլԿոգ Իի-ի կողմից գրված կենսագրությունը իր մոր մասին մեծ դեր և նշանակություն է ունենում Շին Սայմ Դանգի՝ որպես կին գործչի ճանաչման հարցում։ Յուլկոգ Իի-ն երբեք ոչ մի գրառում չի արել իր հոր՝ Լի Վոն Սու-ի մասին, մինչդեռ իր աշխատություններից մեկում մանրամասն նկարագրել է, թե ինչպես է մոր մահից հետո, լցված լինելով ցավով, կսկիծով ու կարոտով, փակվել Քըմ Գանգ Սանում և երկար ժամանակ մնացել այնտեղ՝ իր խորը վիշտը փարատելու համար։ Չկա որևէ կասկած, որ Սայմ Դանգը հարում էր «հյունմյոնգչէ» կոչվող գաղափարախոսությանը, սակայն նրա կերպարը, այնուամենայնիվ, ամբողջովին չի համապատասխանում դրան։ Այդ պատճառով այն կերպարը, որը կարելի է տեսնել Յուլկոգ Իի-ի աշխատություններում, չի համապատասխանում նրան, թե ինչպես են ժամանակակիցները ներկայացնում Շին Սայմ Դանգին։ Սայմ Դանգը շատ երկար ժամանակ ապրել է իր հայրենի քաղաքում՝ մինչև Չոսոն դինաստիայի կառավարման շրջանի կեսերը։ Այդ ժամանակ գերակշռող էր տղամարդու դերը բոլոր բնագավառներում, այդուհանդերձ, Սայմ Դանգը չէր փորձում հասնել գերակայության։ Նրան կոչում էին «նուրբ տղամարդ», քանի որ անկախ իր կարգավիճակին և բոլոր գործոններին, որևէ բան անելուց առաջ, նա ասում էր, որ ճիշտ է իր ամուսնուց՝ Լի Վոն Սուից խորհուրդ հարցնելը։ Քիմ Բյոլ Ա-ն նաև մատնանշում է, որ Սայմ Դանգի հայացքներն ու գործունեությունը չէին համապատասխանում Չոսոն դինաստիայի կառավարման ժամանակ ընդունված նեոկոնֆուցիականության արժեհամակարգին։ Ասում են՝ կնոջ կողմից շահարկումը աշխարհի յոթ չարիքներից մեկն է, և նույնիսկ որպես կատակ ավելացնում են, որ Շինն այնքան խորամանկ էր, որ իբրև հիվանդ լինելու ժամանակ գաղտնի այցելել էր հոր շիրիմին։ Նրան ճանաչողներն ասում էին, որ որքան շատ ես նրան ճանաչում իրական կյանքում, այնքան հասկանում ես, թե որքան ինքնուրույն, առաջադեմ կին է Սայմ Դանգը, և որ հնարավոր չէ նրան կնոջ ավանդական կերպարի հետ։
Հարավկորեական 50,000 վոն թղթադրամին պատկերված կերպարը
Դարերով եկած կարծրացած ավանդույթները վերացնելու մեջ կարևոր դեր էր խաղում այն փաստը, որ Շին Սայմ Դանգն առաջին կինն էր, որին պատկերել էին հարավկորեական թղթադրամի վրա։ Այսպիսի տեսակետ շատերն ունեն, սակայն կան նաև մարդիկ, որոնք չեն կարծում, որ հենց Շին Սայմ Դանգին է պետք պատկերել դրա վրա։ Մասնավորապես, ուժեղ էր Կորեայի կանանց համայնքի ըմբոստությունը։ Հարց է բարձրացվում, թե արդյոք Շին Սայմ Դանգն այնքան նշանակալի դեմք է, որպեսզի ներկայացնի ժամանակակից կանանց։ Բազմաթիվ քննադատություն ու բախումներ են լինում Շին-ի՝ թղթադրամին պատկերելու որոշման վերաբերյալ։
50,000 վոն թղթադրամի գլխավոր կերպի ընտրության օրինագծի ընդունում և չեղարկում
Երբ որոշվեց, որ Շին Սայմ Դանգին պատկերելու են թղթադրամի վրա, կանայք բողոքի ցույց սկսեցին։ Մեծ կազմակերպությունները, որոնք գլխավորվում էին կանանց կողմից, սատարում էին տվյալ բողոքը։ Culture Future IF-ը և մյուսները նաև անցկացնում էի հակափառատոնային մշակութային արշավներ՝ ընդդեմ նոր նախագծի։ Հոկտեմբերի մեկին ֆեմինիստական ամսագիր արտակարգ հայտարարությամբ իր պաշտոնական կայքում գրում է, որ Շին Սայմ Դանգին աջակցում են ոչ թէ որպես կին անհատ, այլ մեկին, որը հաջողությամբ ժառանգել և բերել մեր օրերն է հասցրել պատրիարքությունը, ավելացնելով, որ նրանք շարունակելու են ակտիվորեն բողոքի ցույցեր կազմակերպել։
Պատրիարքության արդարացման հակասական կողմեր
2007 թվականի հոկտեմբերից դեկտեմբեր ամիսներին Հարավային Կորեայի կանանց կազմակերպությունները արշավներ են կազմակերպում՝ բոյկոտելով Շին Սայմ Դանգի թեկնածության դեմ։ Նրանք դա պատճառաբանում են նրանով, որ Շին Սայմ Դանգը պատրիարքային արժեքների հետնորդ է։ 2007 թվականի հոկտեմբերի 15-ին տեղի է ունենում ֆորում-բանավեճ, որի ընթացքում քննարկվում է այն հարցը, թե ով պետք է ընտրվի և պատկերվի թղթադրամի վրա։ Culture IF կազմակերպության տնօրեն Կիմ Շին Մյոնգ Սուկը նշում է, որ արժույթի վրա պետք է պատկերվի այնպիսի մի կին, որն իր կյանքը ապրել է ինքն իր համար, այլ ոչ թե ելնելով պատրիարքային հասարակության կանոններից։ Ասվում է, որ որպես պատմական կերպար՝ Շին Սայմ Դանգն ընդունվում է ավելի շատ որպես Յուլկոգ Իի-ի մայր և Լի Վոն Սուի կին, քան որպես ինքնուրույն գործիչ։ Ստացվում է, որ միայն մայր կամ որևէ մեկին կին լինելու դեպքում կինը կարող է հայտնվել թղթադրամի վրա, ինչն անընդունել է։ Եվ եթե Շին Սայմ Դանգին այնուամենայնիվ պատկերեն 50,000 վոնի վրա, մտահոգություն կա, որ նահապետական բարքերի հարող հասարակությունը կսկսի արդարացնել կնոջ մասին տարածված երկակի ստանդարտները։ Անդրադառնալով արտասահմանյան դեպքերին, երբ երաժիշտներ, արձակագիրներ և կին ակտիվիստներ են ընտրվում արտարժույթին պատկերելու համար, Յիֆը պնդում է, որ Շին Սաիմդանգին ընտրելու ցանկությունը, որը կարևորվում է որպես իմաստուն որոշում, հակասում է ազգային զարգացման քաղաքականության ուղղությանը՝ թերագնահատելով կանանց աշխատուժը։
Հասարակության կարծիքը 50,000 վոն թղթադրամին պատկերված անձի մասին
2007 թ.-ին կառավարությունը ըտրում է Շին Սայմ Դանգին՝ 50,000 վոն թղթադրամին պատկերելու համար, սակայն նույնիսկ նախագծի ընդունումից հետո, մի շարք սոցիալական կոնֆլիկտներ են առաջանում`կանանց և քաղաքացիական խմբերի ընդդիմության և քննադատության պատճառով։ Նույնիսկ թղթադրամի բաց թողումից հետո, կանանց կազմակերպությունները շարունակում են բողոքել և ցույցեր կազմակերպել։ 2007 թվականի հոկտեմբերին Culture IF-ի գլխավոր քարտուղարը դիմելով կառավարությանն ասում է, որ հարավկորեական թղթադրամին կին պատկերելուց կարևոր է այն փաստը, թե ինչ է կին է պատկերված, նշելով, որ կանայք մեր հասարակությունում կարող են, բացի կին և մայր լինելուց, ավելի տարատեսակ դերեր ունենալ, այդ պատճառով թղթադրամին պետք է այնպիսի կին պատկերվի, որը դրական օրինակ կծառայի ժամանակակից կանանց համար ։ Նա առաջարկում է այլ կանանց թեկնածություն, ընդգծելով նաև, որ հարավկորեացի կանայք պետք է ընտրության իրավունք ունեն և որոշեն, թե ով պետք է պատկերված լինի թղթադրամին։ Միայն այդ ճանապարհով, հաշվի առնելով մարդկանց կարծիքը, հնարավոր կլինի օպտիմալ և բոլորի համար ընդունելի տարբերակ գտնել։ 2007 թվականի նոյեմբերին «Կանանց մշակութային ապագայի» մեդիա-կազմակերպության լրագրող Օմ Ըլ Սունը հայտարարություն է անում, նշելով, որ միայն այն փաստը, որ Կորեայի կառավարությունը ընտրում է Շին Սայմ Դանգին առաջնորդվելով նրանով որ վերջինս իմաստուն կին էր, ակներև ցույց է տալիս, թե կորեական հասարակությունը մշակութային տեսանկյունից որքան հետ է մնացել։ Կոերայի կանանց ասոցիացիայի տնօրեն Կիմ Գըմ Օկ Օնը ասում է, որ ինքն անձնապես դեմ չէ Շին Սայմ Դանգի թեկնածությանը, սակայն, այդուհանդերձ, կարծում է, որ վերջինս չի համապատասխանում դրա համար։ Յու Գվան Սունի հիշատակին նվիրված նախագծի հեղինակ և տնօրեն Րյու Գըն Չանգն ասում է, որ չգիտի, թե որքան է Շին Սայմ Դանգի կերպարը համապատասխանում քսանմեկերորդ դարի կականց պատկերացումներին, բայց Սայմ Դանգի որդին՝ Յուլկոգ Իի-ն արդեն պատկերված է կորեական վոնին և նա իմաստ չի տեսնում Շին Սայմ Դանգին նույնպես թղթադրամին պատկերելու մեջ։ Սեուլի ազգային համալսարանի քաղաքագիտության պրոֆեսոր Պարկ Հյո Ջոնգն իր հերթին քննադատում է այն փաստը, որ ընտրության գործընթացը ժողովրդական քվեարկության չի դրվում։ Կորեայի բանկի պնդում է, որ ընտրության գործընթացը հանրայնացվել, քանի որ դա կարող էր հասարակական պառակտում առաջացնել։ 30 տարեկան մի տնային տնտեսուհի հարցման ընթացքում ասում է, որ եթե Շին Սայմ Դանգի որդին Յուլկոգ Իի-ն չլիներ, կամ լիներ որևէ մի հիմար, տգետ մեկը, ճանաչում ձեռք չբերեր, ոչ ոք չէր ցանկանա նրան պատկերել թղթադրամին։ Անկախ բոլոր քննարկումներից ու բողոքներից, Կորեայի կառավարությունը չի փոփոխում օրինագիծը և Շին Սայմ Դանգին այնուամենայնիվ պատկերում են 50,000 վոն թղթադրամին։ Որոշները պնդում են, որ Շին Սայմ Դանգն իր ողջ կյանքի ընթացքում դեմ է գնացել Չոսոնի բարքերին և երբեք չի հետևել դրանց։ Նա պետք է համարվի Կորեայի հանրապետությունը ներկայացնող դեմքը։ Քննադատներից ոմանք ասում են, որ կառավարությունը միտումնավոր քարոզում է ազգայնականություն և ֆամիլիզմ։ Պատասխան դրան՝ Կորեական բանկը նշում է, որ տղամարդը պետությունն է, երկիրը, իսկ կինը՝ ընտանիքը։ Շին Սայմ Դանգի ընտրությունը կխթանի, որպեսզի էլ ավելի ամրանա ընտանեկան կառույցը հասարակությունում և այդ ամենի հետ հանդերձ գլխավորվի ներկա և ապագա սերունդների կրթությունը։
Map of the Soul: 7 – The Journey
«Map of the Soul: 7 – The Journey» (ոճավորվում է՝ «Map of the Soul: 7 ~ The Journey ~»), հարավկորեական BTS բոյ բենդի չորրորդ (ընդհանուր ութերորդ) ճապոներեն ստուդիական ալբոմը, որը թողարկվել 2020 թվականի հուլիսի 14-ին։ Այն առաջին ճապոներեն թողարկումն է 2018 թվականի «Face Yourself» ալբոմի թողարկումից հետո։ Ալբոմն ներառում է «Love Yourself: Answer» (2018), «Map of the Soul: Persona» (2019) և «Map of the Soul: 7» (2020) ալբոմներից երգերի ճապոներեն տարբերակներ, ինչպես նաև նոր բնօրինակ ճապոներեն երգեր՝ «Intro: Calling»-ը, գլխավոր սինգլ «Stay Gold»-ը, «Your Eyes Tell»-ն ու «Outro: The Journey»-ն։ Ինչպես նաև ալբոմում ներառվել է ավելի վաղ թողարկված, 2019 թվականի «Lights» սինգլը։
Շին Սայմ Դանգ
Այլ
Շին Իկ Հե-ն, որը Կորեայի անկախության ակտիվիստ և քաղաքական գործիչ է, համարվում է Շին Մյոնգ Հվայի տասնհինգերորդ հետնորդ ու ժառանգը։ Շիլլիպը՝ Սայմ Դանգի իններորդ զարմիկը։ Նրա հայրը Շին Մյոնգ Հվայի վեցերորդ զարմիկն էր, որը մահանում է Թանգըմդեյում՝ 1592 թվականին, Ճապոնիայի Կորեա ներխուժման ժամանակ։ 2007 թվականի նոյեմբերի 7-ին Culture IF-ը կրկին քննադատում է Կորեայի ազգային բանկին՝ Կիմ Ֆու Րըլ-ին 100,000 վոն թղթադրամին, իսկ Շին Սայմ Դանգին՝ 50,000 վոնին պատկերելու համար, նշելով, որ դա խախտում է Կորեայի սահմանադրությամբ ընդունված գենդերային հավասարության սկզբունքը։ IF-ը նաև պնդում է, որ անձանց նկարների ընտրության գործընթացը խախտում է ժողովրդավարության սկզբունքները։ Կազմակերպության եզրակացությունների համաձայն՝ այն փաստը, որ դրամական նմուշի խորհրդատվական կոմիտեի փոխնախագահ Լի Սենգ Իլը պատկանում է Շին Սայմ Դանգի որդի՝ Յուլկոգ Իի-ի տոհմին, կասկածի տակ է դնում խորհրդատվական հանձնաժողովի անկախությունը և անձնական հայացքների ու մղումների բացակայությունը։ Սրան ի պատասխան, Կորեայի ազգային բանկը նշում է, որ նրանք չեն կարող փոփոխությունների ենթարկել արդեն տպված թղթադրամները։ Կորեական գրականությունում կա հեքիաթ, որում Շին Սայմ Դանգին անվանում են Ին Սոն, և հենց այդտեղից էլ եկել է այն համոզմունքը, որ Սայմ Դանգի իրական անունը Ին Սոն է եղել։ Սակայն մինչ այժմ դա հաստատող որևէ ապացույց չի հայտնաբերվել։
Map of the Soul: 7 – The Journey
Ծանոթագրություններ
undefined
Շին Սայմ Դանգ
Արտաքին հղումներ
Կատեգորիա:Կորեայի մշակույթ Կատեգորիա:Ասիական մշակույթ Կատեգորիա:Բանաստեղծներ այբբենական կարգով
Map of the Soul: 7 – The Journey
Ծանոթագրություններ
Կատեգորիա:2020 ալբոմներ Կատեգորիա:BTS խմբի ալբոմներ
Լիպինի (գյուղ, Դունաևցիի շրջան)
2001 թվականի տվյալներով Լիպինի գյուղում բնակվում էր 112 մարդ։ Բնակավայրը զբաղեցնում է 0,897 կմ² տարածք։ Բնակչության խտությունը կազմում էր 124,86 մարդ/կմ²։
Արտաքին հղումներ
Կատեգորիա:Ուկրաինայի Խմելնիցկիի մարզի Դունաևցիի շրջանի բնակավայրեր Կատեգորիա:Ուկրաինայի գյուղեր
Անդրեաս Բաադեր
Բերնդտ Անդրեաս Բաադեր (Berndt Andreas Baader, ), Արևմտյան Գերմանիայի ձախակողմյան ահաբեկչական կազմակերպության՝ «Կարմիր բանակի խմբակցության» (RAF) վաղ առաջնորդներից մեկը, հայտնի է նաև որպես «Բաադեր-Մայնհոֆ» խմբավորում։
Կենսագրություն
Նախքան Կարմիր բանակի խմբակցությունում  ներգրավվելը Բաադերը դուրս էր մնացել դպրոցից և բոհեմական էր ։ Նա Կարմիր բանակի խմբակցության այն քիչ անդամներից էր, որոնք համալսարան չեն հաճախել ։
Քսան տարեկանում Բաադերը Մյունխենից տեղափոխվեց Արևմտյան Բեռլին՝ իբր գեղարվեստական կրթություն ստանալու համար։ Աշխատել է որպես շինարարական բանվոր և բուլվարային լրագրերի չհաջողված լրագրող։
Բաադերը 1962 թվականին մասնակցել է Շվաբինգի անկարգություններին։ Նրա մոր խոսքերով՝ նա ոստիկանության գործողություններից եզրակացրել  է, որ նահանգում «ինչ-որ բան այն չէ»։ Համաձայն լրագրող Բուտզ Փիթերսի խոսքերի՝ 1962 թվականի ընթացքում Մյունխեն քաղաքի ամառային իրադարձությունները «ցնցող փորձ էին տասնիննամյա երիտասարդի համար»։
Ներգրավածությունը «Կարմիր բանակի խմբակցությունում»
1968 թվականին Բաադերը և նրա ընկերուհին՝ Գուդրուն Էնսլինը, դատապարտվեցին Ֆրանկֆուրտում հանրախանութը հրկիզելու համար՝ ի նշան բողոքի, ինչպես նրանք անվանում էին «հանրային անտարբերություն Վիետնամի ցեղասպանության հանդեպ»։
Ավելի ուշ՝ 1970 թվականի ապրիլի 4-ին, Բաադերին Բեռլինի մի կանգառում բռնեցին արագությունը գերազանցելու համար ։ Նա հեղինակ Պիտեր Չոտյևիցի տվյալներով կեղծ վարորդական իրավունք է ներկայացրել, սակայն ձերբակալվել է, երբ չի կարողացել պատասխանել Պիտեր Չոտյևիցի մասին անձնական հարցերին, թե քանի տարեկան են հեղինակի երեխաները ։
Էնսլինը փախուստի ծրագիր էր մշակել։ Լրագրող Ուլրիկե Մայնհոֆը և Բաադերի փաստաբանները կեղծ «գրքի գործարք» էին հորինել, որի համաձայն Մայնհոֆը պետք է հարցազրույց  վերցներ Բաադերից։ Մի քանի շաբաթ անց՝ 1970 թվականի մայիսին, նրան թույլ տվեցին հանդիպել նրան բանտից դուրս գտնվող Բեռլինի կենտրոնական ինստիտուտի գրադարանում՝ առանց ձեռնաշղթաների, բայց երկու զինված հսկիչների ուղեկցությամբ։ Մայնհոֆին թույլ տվեցին միանալ նրան։ Համախոհներ Իռեն Գյորգենսը և Ինգրիդ Շուբերտը մտան գրադարան՝ տանելով ճամպրուկներ, ապա բացեցին դուռը՝ ընդունելու դիմակավորված զինված անձին՝ զինված ատրճանակով, իսկ հետո ճամպրուկներից ատրճանակներ հանեցին։ Այնուհետև նրանք կրակոցներ են արձակել, ինչի հետևանքով վիրավորվել է 64-ամյա գրադարանավարը՝ հարված ստանալով լյարդին։ Բաադերը, դիմակավորված զինված անձը, և երեք կանայք այնուհետև պատուհանից փախուստի են դիմել ։
Խումբը հայտնի դարձավ որպես Բաադեր-Մայնհոֆ խմբավորում։ Բաադերը և մյուսները այնուհետև որոշ ժամանակ անցկացրեցին Հորդանանում գտնվող Ֆաթհի ռազմական ուսումնական ճամբարում, նախքան «վերաբերմունքների տարբերությունների» պատճառով վտարվեցին։ Դեռևս Արևմտյան Գերմանիայում Բաադերը 1970-1972 թվականներին թալանել է բանկեր և ռմբակոծել շենքեր ։ Թեև երբեք վարորդական իրավունք չի ստացել, սակայն Բաադերը տարված էր մեքենաներով։ Նա պարբերաբար գողանում էր թանկարժեք սպորտային մեքենաներ՝ հանցախմբի անձնական օգտագործման համար, և ձերբակալվել է՝ Iso Rivolta IR 300  մակնիշի մեքենա վարելիս ։ 1972 թվականի հունիսի մեկին Բաադերը և Կարմիր բանակի խմբակցության ընկերներներից՝ Յան-Կարլ Ռասփեն և Հոլգեր Մայնսը, ձերբակալվեցին Ֆրանկֆուրտում երկարատև փոխհրաձգությունից հետո ։
Շտամհայմ
1975 թվականից մինչև 1977 թվականը Շտուտգարտի Շտամհայմ բանտի տարածքում գտնվող շենքի պաշտպանությունը ուժեղացված էր, որտեղ տեղի ունեցավ երկար ու ծախսատար դատավարություն։ Մաքսանենգ ճանապարհով ձեռքբերված իրերի դեմ կանխարգելման նպատակով՝ բոլոր բանտարկյալներին մերկացրել են՝ ենթարկելով խուզարկության և ստուգման, ինչպես նաև նրանց տրվել են նոր հագուստներ փաստաբանների հետ հանդիպելուց առաջ և հետո։
1974 թվականին կոլեկտիվ հացադուլի ժամանակ, որը հանգեցրեց Մայնսի մահվանը, փիլիսոփա Ժան-Պոլ Սարտրն այցելեց Բաադերին Շտամհայմում, որտեղ նրան պահում էին։ Նա հանդիպումից հետո Բաադերին համարեց է «տհաճ» («Quel con!») : Չնայած նրան դուր չէր գալիս Բաադերի պահվածքը, փիլիսոփան քննադատում էր բանտարկության դաժան պայմանները, որոնք կրում էր Բաադերը ։
1976 թվականի մայիսի 9-ին, Շտուտգարտի Շտամհայմի իր խցում Մայնհոֆին մահացած են գտել՝ կախված իր խցի պատուհանի վանդակաճաղից ։ Կարմիր բանակի խմբակցության անդամները և այլոք պնդում էին, որ նրան սպանել են գերմանական իշխանությունները։ Կարմիր բանակի խմբակցության երկրորդ սերունդը մի քանի առևանգումներ և հարձակումներ է իրականացրել՝ ի պաշտպանություն իրենց ընկերների բողոքարշավի ։
Մնացած երեք մեղադրյալները 1977 թվականի ապրիլին դատապարտվեցին մի քանի սպանությունների, սպանության փորձի և ահաբեկչական կազմակերպություն ստեղծելու համար՝ դատապարտվելով ցմահ ազատազրկման ։
Գրոհայինները փորձել են ստիպել ազատ արձակել Բաադերին և Կարմիր բանակի խմբակցության տասը այլ բանտարկված անդամների՝ 1977 թվականի սեպտեմբերի 5-ին Քյոլնում առևանգելով գործարար Հանս Մարտին Շլեյերին, որպես «Գերմանական աշուն» հայտնի իրադարձությունների հաջորդականության մաս, որը հրահրվել է 1977 թվականի հուլիսի 30-ին բանկիր Յուրգեն Պոնտոյի սպանությամբ։
1977 թվականի սեպտեմբերի 6-ին հրապարակվեց պաշտոնական հայտարարություն, որում պետությունը հայտարարեց, որ բանտարկյալները ոչ մի դեպքում ազատ չեն արձակվի, և նույն օրը Կոնտակտսպերրեն («հաղորդակցման արգելք») ուժի մեջ մտավ Կարմիր բանակաի խմբակցության բոլոր բանտարկյալների վերաբերյալ։ Այս հրամանը բանտարկյալներին զրկում էր ինչպես միմյանց, այնպես էլ արտաքին աշխարհի հետ յուրաքանչյուր տեսակիկ շփումներից. արգելվել են բոլոր տեսակցությունները, այդ թվում՝ փաստաբանների և ընտանիքի անդամների հետ։ Բանտարկյալները զրկված էին փոստից, թերթերից, ամսագրերից, հեռուստատեսությունից և ռադիոյից ։ Սրա պաշտոնական հիմնավորումը պետությունը տալիս էր հետևյալ ձևով, որ բանտարկյալները իրենց խցերից վերահսկել են Շլեյերի առևանգումը ՝ իրենց փաստաբանների օգնությամբ։ Պնդվում էր, որ հայտնաբերվել է ձեռքով գծված քարտեզ, որն օգտագործվել է սեպտեմբերի 5-ին Նյուերլայի մեքենայի առևանգման ժամանակ։ Սեպտեմբերի 10-ին բանտարկյալների փաստաբանները պարտվեցին իրենց բողոքը Կոնտակտսպերրե հրամանի դեմ և հոկտեմբերի 2-ին այն ուժի մեջ է մտել։ 1977 թվականի հոկտեմբերի 18-ին Կարմիր բանակի խմբակցությունը սպանեց Շլեյերին Ֆրանսիայում ։
1977 թվականի հոկտեմբերի 13-ին Պաղեստինի ազատագրման ժողովրդական ճակատի չորս անդամներ առևանգեցին Լուֆթհանզայի 181 չվերթը Պալմա դե Մալյորկայից դեպի Ֆրանկֆուրտ, նրանց առաջնորդը պահանջում էր ազատ արձակել Կարմիր բանակի խմբակցության տասնմեկ բանտարկյալներին, որոնք պահվում էին Շտամհայմում։ Ինքնաթիռը ի վերջո հասցվել է Մոգադիշո՝ Սոմալի, որտեղ այն ժամանել է հոկտեմբերի 17-ի վաղ առավոտյան։ Բոինգ 737-ի ուղևորներն ազատ են արձակվել 1977 թվականի հոկտեմբերի 18-ի վաղ առավոտյան գերմանական հատուկ նշանակության ջոկատների GSG 9-ի հարձակման արդյունքում, ինչի հետևանքով  գրոհայինիններից երեքը մահացել են ։
Մահ
Ըստ նրա մահվան պաշտոնական տվյալների՝ Ռասփեն իմացել է GSG 9-ի հաջողության մասին անսարք մաքսանենգ տրանզիստորային ռադիոյից և հաջորդ մի քանի ժամն անցկացրել է զրուցելով Բաադերի, Էնսլինի և Մյոլերի հետ, որոնք համաձայնել են ինքնասպանության դաշնագրին։ Առավոտյան Բաադերին և Ռասփեին հրազենային վնասվածքներից մահացած են գտել իրենց խցերում, իսկ Էնսլինին՝ բարձրախոսի մետաղալարից պատրաստված հանգույցից կախված։ Կարմիր բանակի խմբակցության անդամ Իրմգարդ Մյոլլերին գտել են կրծքավանդակի շրջանում հասցված 4 դանակահարությամբ, սակայն վերջինս ողջ է մնացել ։
Այս հարցի շուրջ բոլոր պաշտոնական հետաքննությունները հանգեցին այն եզրակացությանը, որ Բաադերը և նրա երկու հանցակից ընկերները կոլեկտիվ ինքնասպանություն են գործել, իսկ Բաադեր-Մայնհոֆի կենսագիր Ստեֆան Աուստը իր՝ «Բաադեր-Մայնհոֆ խմբավորումը» (1985 թվական) գրքի սկզբնական հրատարակության մեջ պնդում էր, որ նրանք իսկապես ինքնասպան են եղել։ Սակայն տարաձայնություններ են ծագել այն զենքերի շուրջ, որոնցով նրանք ինքնասպանություն են գործել ։
Քննարկվել են մահվան հանգամանքները. ենթադրվում էր, որ Բաադերը կրակել է իր պարանոցի ներքևի հատվածում, այնպես որ գնդակը դուրս է եկել նրա ճակատից։ Կրկնակի փորձաքննությունները ցույց են տվել, որ գործնականում անհնար է, որ մարդը կարողանակ ատրճանակը նման կերպ պահել և կրակել։ Բացի այդ, նրա խցում հայտնաբերվել են երեք գնդակների անցքեր՝ մեկը պատի մեջ, մեկը՝ ներքնակի, իսկ հենց մահացու գնդակը հատակի մեջ խրված, ինչը ենթադրում է, որ Բաադերը նախքան ինքնասպան լինելը երկու անգամ կրակել է։ Եվ վերջապես, Բաադերը վառոդի այրվածքներ ուներ աջ ձեռքին, բայց նա ձախլիկ էր։ Ռասփեի մոտ վառոդի այրվածքների չեն նկատվել։
Հենց այն տեսությունը, որ զենքերը մաքսանենգ ճանապարհով են մտցվել Շտամհայմ, հիմնված է Հանս Յոահիմ Դելվոյի (բանտարկյալ Կառլ-Հայնց Դելվոյի եղբայրը) և Ֆոլկեր Շպյուտելի (Անջելիկա Սփայտելի ամուսինը) վկայությունների վրա։ Երկուսն էլ ձերբակալվել են 1977 թվականի հոկտեմբերի 2-ին և մեղադրվել հանցավոր համայնքին պատկանելու մեջ. ոստիկանության ճնշման ներքո նրանք հետագայում դարձան առաջատար վկաներ և խոստովանեցին, որ հանդես են եկել որպես առաքիչներ և ցուցմունք են տվել, որ տեղյակ են եղել դատավարության ընթացքում բանտարկյալներին մաքսանենգությամբ իրեր տեղափոխող փաստաբանների մասին։ Հաշվի առնելով այս ցուցմունքները՝ իշխանությունները մեղմացրել են նրանց պատիժը և տրամադրել նոր ինքնություններ։ 1979 թվականին երկու փաստաբաններ դատվեցին և դատապարտվեցին զենքի մաքսանենգության համար։ Այնուամենայնիվ, ինչպես նշվեց վերևում, 1977 թվականի սեպտեմբերի 6-ից հետո փաստաբանները չեն կարողացել տեսակցել իրենց հաճախորդներին՝ Կոնտակտսպերրեի հրամանի պատճառով։
Ուղեղի ուսումնասիրություն
Նրանց ակնհայտ ինքնասպանություններից հետո գերմանական կառավարությունը Բաադերի, Մայնհոֆի, Էնսլինի և Ռասփեի ուղեղներն անօրինական կերպով հանել է՝ Թյուբինգենի համալսարանի նյարդաբանական հետազոտությունների ինստիտուտում ուսումնասիրելու համար ։ Մայնհոֆի ուղեղի հետազոտության արդյունքները պարզապես ցույց են տվել այն տեղը, որտեղից հեռացվել է ուղեղի ուռուցքը` 1962 թվականին նրա հղիության ժամանակ ։ Մյուսների ուղեղի ուսումնասիրության արդյունքները հայտնի չեն։
Բացի ուղեղը հեռացնելուց, պատրաստել են Բաադերի մահվան դիմակը։ Բոլորի ուղեղները, բացի Մայնհոֆի ուղեղից, ըստ երևույթին կորել են, և գերմանական իշխանությունները չեն կարողանում դրան բացատրություն տալ ։
Արտաքին հղումներ
Կատեգորիա:Մահվան պատճառը վիճարկելի Կատեգորիա:Գերմանացի ակտիվիստներ Կատեգորիա:Վիքիպեդիա:ԲՊՀ հոդվածներ 2023
Թբիլիսիի քաղաքապետարան
Թբիլիսիի քաղաքապետարան (თბილისის მერია, Թբիլիսիս մերիա), ժամացույց-աշտարականման շինություն, որը գտնվում է Վրաստանի մայրաքաղաք Թբիլիսիի ազատության հրապարակից հարավ ։
Թբիլիսիի քաղաքապետարանը համայնքային ծառայություն իրականացնող պետական մարմին, որի նպատակն ու խնդիրն ավագանու և քաղաքապետի՝ Վրաստանի օրենքներով, այլ իրավական ակտերով վերապահված լիազորությունների լիարժեք և արդյունավետ իրականացման, ինչպես նաև քաղաքացիական իրավահարաբերություններին ավագանու և քաղաքապետի մասնակցության ապահովումն է։
Թբիլիսիի քաղաքապետարանը մայրաքաղաքի քաղաքապետի բնակավայրը և աշխատատեղն է։
Պատմություն
Թբիլիսիի քաղաքապետարանի հիմնական շենքը կառուցվել է 1830-ական թվականներին՝ Ռուսական կայսրության կազմում։ Երկու դարերի ընթացքում վերակառուցվել է՝ հասնելով ներկայիս տեսքին։
Մինչև 1879 թվականը այն ծառայել է, որպես ոստիկանական ծառայության կենտրոնական գրասենյակ։ Այն ստացել է քաղաքապետարանի կարգավիճակ միայն 1878 թվականին։
1910 թվականին ավելացվել է աշտարակը, իսկ 1912 թվականին շենքի տարածքը ընդլայնվել է։
Ծանոթագրություններ
Կատեգորիա:Թբիլիսիի շենքեր և կառույցներ
(4229) Պլեվիցկայա
(4229) Պլեվիցկայա (Plevitskaya), աստերոիդ աստերոիդների հիմնական գոտում։ Հայտնաբերվել է 1971 թվականի հունվարի 22-ին Լյուդմիլա Չեռնիխի կողմից Նաուչնիում ։
Միջին հեռավորությունը Արեգակից կազմում է 2,373738 ա. մ., առավելագույնը մոտենում է 1,9529 ա. մ. հեռավորության վրա և հեռանում 2,7946 ա. մ. ։ Արեգակի շուրջ մեկ ամբողջական պտույտ է կատարում 1335,82 երկրային օրվա ընթացքում, իր ուղեծրով շարժվելով միջինում 0,269498 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,16° անկյուն։
Արտաքին հղումներ
Կատեգորիա:1971 թվականին հայտնաբերված աստղագիտական մարմիններ Կատեգորիա:Լյուդմիլա Չեռնիխի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ուորտ շրջան (Այովա)
Ուորտ շրջան (Worth County), ԱՄՆ Այովա նահանգի 99 վարչական միավորներից մեկը։ Ընդհանուր տարածությունը 1.036 կմ² է, բնակչությունը՝ 7.598 մարդ (2010 թ. տվյալներով)։ Շրջկենտրոնն է Նորթվուդ բնակավայրը։ Կազմավորվել է 1851 թ.։
Կատեգորիա:Այովայի շրջաններ
Նիժնի Տիխտեմ
Նիժնի Տիխտեմ (Нижний Тыхтем, Түбәнге Тиктәм), գյուղ Ռուսաստանի Բաշկորտոստան հանրապետության Կալտասինսկի շրջանի կազմում։
Բնակչությունը 2009 թվականին գրանցված տվյալներով կազմում էր 198 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Կալտասինսկի շրջանի բնակավայրեր
Սարդոս
Սարդոս, գյուղակ Արևմտյան Հայաստանում, Վանի վիլայեթի Աղբակի գավառում ։ Գտնվում էր Ադամակերտ քաղաքից 30 կմ հարավ, Մեծ Զաբ գետի ափամերձ տարածքում, նրա աջակողմյան վտակներից մեկի ձախ ափին։ Մտնում էր Շիվելանի գյուղախմբի մեջ։
Բնակչություն
XIX դարի վեերջին ուներ 6 տուն քուրդ բնակիչ ։
Ծանոթագրություններ
Կատեգորիա:Արևմտյան Հայաստանի գյուղեր
Կիոսակի
Կիոսակի (木曽岬町), Ճապոնիայի Միե պրեֆեկտուրայի Կուվանո գավառում գտնվող ավան։ Ավանի մակերեսը կազմում է 15,72 կմ², բնակչությունը՝ 6 486 մարդ (2014 թվականի օգոստոսի 1-ի տվյալների համաձայն) , բնակչության խտությունը՝ 415,603 մարդ/կմ²։
Աշխարհագրական դիրք
Կիոսակի ավանը տեղակայված է Հոնսյու կղզու Կինկի տարածաշրջանի Միե պրեֆեկտուրայում։ Այս ավանի հետ սահմանակցում են Կուվանա և Յատոմի քաղաքները ։
Սիմվոլիկա
Կիոսակի ավանը խորհրդանշող ծառ է համարվում սակուրան, ծաղիկ՝ նարգիզը ։
Արտաքին հղումներ
Կատեգորիա:Ճապոնիայի ավաններ Կատեգորիա:1989 թվականին հիմնադրված բնակավայրեր
Ժողովածու (1413)
Ժողովածու (1413), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1413 թվի տակ։ Ձեռագիրը գրվել է 17-րդ դարում Թադևոս վարդապետ գրիչի կողմից, ենթադրաբար Կոստանդնուպոլսում։ Գրված է թղթի վրա, որը ունի 20 x 15,3 չափս։ Ձեռագիրը կազմված է 40 թերթից։ Գրված է միասյուն, շեղագրով։ Կազմը` ստվարաթուղթ։ Հիշատակարաններ՝ գրչի՝ պահպանակ Ա, 1ա, 26ա, 26բ ։
Ծանոթագրություններ
Կատեգորիա:Մատենադարանի ձեռագրեր
Արա Երեմյան
Արա Երեմյան Էդուարդի (, գ. Ուխտաձոր (ԼՂՀ Հադրութի շրջան)), վիրաբույժ։ ՊԲ բժշկական ծառայության պահեստի ավագ լեյտենանտ (1995)։
Կենսագրություն
1993 թվականին ավարտել է Երևանի պետական բժշկական ինստիտուտը։ Ուսումնառությանը զուգընթաց կամավոր մեկնել է ԼՂՀ և Ուխտաձորի կամավորական ջոկատի կազմում մասնակցել Հադրութի շրջանի ինքնապաշտպանությանը։ 1993-1999 թվականներին ծառայել է ՊԲ-ում՝ գնդի հրապիտալի պետի տեղակալ, պետ, նույն գնդի բժշկական ծառայության պետ, 1999 թվականից՝ Հադրութի կենտրոնական շրջանային հիվանդանոցի գործադիր տնօրեն։
1991-1994 թվականներին ՊԲ-ի ստորաբաժանումների կազմում մասնակցել է Ֆիզուլիի (Սեյիդահմեդլու, Կարախանբեյփ), Ջաբրայիչի, Կուբաթլուի, Զանզելանի ազատագրական մարտերին։ Կենտրոնական զինվորական և ռազմադաշտային շարժական հրապիտալներում բուժել և վիրահատել է հարյուրավոր ազատամարտիկների։
Պարգևներ
Պարգևատրվել է ԼՂՀ «Մարտական ծառայության համար», «Վաչագան Բարեպաշտ» մեդալներով։
Կատեգորիա:Հայ վիրաբույժներ Կատեգորիա:Երևանի պետական բժշկական համալսարանի շրջանավարտներ Կատեգորիա:«Մարտական ծառայությունների համար» մեդալով պարգևատրվածներ
Ստորին Սենկա
Ստորին Սենկա (Нижняя Сенка), գետ Ռուսաստանում, հոսում է Կոմի Հանրապետությունով, Նենեցյան ինքնավար օկրուգով։ Գետաբերանը գտնվում է Ցիլմա գետի աջ ափին՝ 280 կմ հեռավորության վրա։ Գետի երկարությունը կազմում է 27 կմ։
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազան՝ ը Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա ։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների ՝
Ծանոթագրություններ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
ՀՀ Կենտրոնական ընտրական հանձնաժողով
Հայաստանի կենտրոնական ընտրական հանձնաժողովը կազմակերպում է Հայաստանի ընտրություններն ու հանրաքվեները։ Այն վերահսկում է ընտրական ամբողջ գործընթացը՝ կազմակերպում, արդյունքների հաշվում, հրապարակում։
Համաձայն 1991 թ-ի օգոստոսին ընդունված «ՀՀ նախագահի ընտրությունների մասին» օրենքի Հայաստանի նախագահի ընտրությունների կազմակերպման և անցկացման համար կազմավորվում էին 3 մակարդակի ընտրական հանձնաժողովներ. 2011 թ. հունիսից կենտրոնական ընտրական հանձնաժողովն ունի յոթ անդամ։ Նրանք նշանակվում են Հանրապետության Նախագահի կողմից՝ Հայաստանի մարդու իրավունքների պաշտպանի, Հայաստանի վճռաբեկ դատարանի նախագահի, Հայաստանի փաստաբանների պալատի նախագահի առաջարկությամբ։ Հանձնաժողովի անդամները նշանակվում են 6 տարի ժամկետով, բացառությամբ ընտրական օրենսգիրքն ուժի մեջ մտնելուց հետո կենտրոնական ընտրական հանձնաժողովի առաջին կազմավորման և ԸՕ-ի 40-րդ հոդվածի 7-րդ մասով սահմանված դեպքի։
Հայաստանի Հանրապետությունը բաժանված է 41 ընտրատարածքների, որոնցից 13-ը գտնվում են մայրաքաղաք Երևանում ։
Կառուցվածք
ԿԸՀ նախագահ ԿԸՀ նախագահի տեղակալ ԿԸՀ քարտուղար
ԿԸՀ անդամներ
Հղումներ
Կատեգորիա:ՀՀ պետական կառավարման մարմիններ Կատեգորիա:ՀՀ օրենքներով ստեղծված մշտապես գործող մարմիններ
Ժողովածու (1803)
Ժողովածու (1803), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1803 թվի տակ։ Ձեռագիրը գրվել է 1604 թվականին։ Գրված է թղթի վրա, որը ունի 20.3×13.5 չափս։ Ձեռագիրը կազմված է 154 թերթից։ Գրված է միասյուն նոտրգրով։ Ունի կիսախորան, լուսանցազարդ մանրանկարներ։ Կազմը` կաշեպատ ստվարաթուղ դրոշմազարդ, աստառը՝ մոխրագույն շերտազարդ կտոր։ Հիշատակարաններ՝ 57բ, հետագայի՝ 149բ (1699 թվական) ։
Ալբուս Դամբլդոր
Ալբուս Փերսիվալ Վուլֆրիկ Բրայան Դամբլդոր (Albus Percival Wulfric Brian Dumbledore), անգլացի գրող Ջոան Ռոուլինգի Հարրի Փոթեր վիպաշարի գլխավոր հերոսներից մեկը, կախարդությունների և մոգությունների դպրոցի՝ Հոգվարթսի տնօրեն, Վիզենգամոթի (մոգերի դատարան) գերագույն հրաշագործ, Մերլինա շքանշանի առաջին աստիճանի դափնեկիր, «Փյունիկի միաբանության» հիմնադիր, Մագերի Միջազգային Կոնֆեդերացիայի նախագահ։ Հայտնի է որպես իր ժամանակների ամենհզոր հրաշագործը և միակ մագը, ումից Վոլնդեմորը վախեցել է։
Դամբլդորի նկարով կոլեկցիոնային քարտում նրա մասին ասվում է հետևյալը. Ալբուս Դամբլդորը կախարդությունների և մոգությունների դպրոցի՝ «Հոգվարթսի» տնօրենն է։ Համարվում է մեծագույն հրաշագործ և կախարադության բնագավառում հանճար։ Պրոֆեսորը հայտնի է 1945 թվականին չար հրաշագործ Գրինդևալդի դեմ տարած հաղթանակով, տասներկու եղանակ վիշապի արյունը կիրառելու և ալքիմիայում Նիկոլաս Ֆլամենի հետ միասին կատարած աշխատանքներով։ Հոբիներն են կամերային երաժշտությունը և կեգլի խաղը։
Դամբլդորի կերպարը շատ առումներով նման է Մերլինայի դասական կերպարին։ Նա հզորագույն բարի հրաշագործ է, որը, չնայած իր շքեղ տեսքի և պատկառելի տարիքի, ունի առողջ հումորի զգացում և արտակարգ խելք։ Սակայն, վիպաշարի վերջին գրքի լույս տեսնելուց հետո, որտեղ նկարագրվում է Դամբլդորի մութ անցյալը և բացահայտվում է իր որոշ արարքների իսկական շարժառիթը, ընթերցողների կարծիքները նրա վերաբերյալ փոխվեցին։
Մասնավորապես, բազմաթիվ ընթերցողներ մեղադրում եմ Դամբլդորին Հարրի Փոթերին և Սևերուս Սնեյփին խոհեմաբար և դաժաբար օգտագերծելու մեջ՝ Վոլնդեմորին հաղթելու համար։
Ըստ Ռոուլինգի բուն մտահաղացմամբ, Դամբլդորը համարվում է «բարության մարմնավորում» (the epitome of goodness), և, ինչպես բազմիցս խոստովանել է գրողը, եղել է նրա սիրելի հերոսներից մեկը ։ Նա հայտարարել է, որ Դամբլդորը «խոսում է հենց իրենից», քանի որ գիտի գրեթե ամեն ինչ Հարրի Փոթերի աշխարհի մասին ։ Դրա հետ մեկտեղ, հարցազրույցի ժամանակ, որը կայացել էր մինչև 7-րդ գրքի լույս տեսնելը, նա հերոսին բնութագրել է որպես «մաքիավելիական պատկեր», ընդգծելով նրա անորոշություն ։
Անվան ստուգաբանություն
Դամբլդորի անունը՝ Ալբուսը, լատիներեն թարգմանվում է որպես սպիտակ։ Դամբլդոր ազգանունը ձևավորվել է հին անգլիական բառից, որը նշանակում է իշամեղու։ Ռոուլինգը վերցրել է, որովհետև պատկերացրել է, թե ինչպես է Դամբլդորը «քայլում է քթի տակ երգելով» ։ Նրա ամբողջական անունը Ալբուս Փերսիվալ Վուլֆրիկ Բրայան Դամբլդոր է։
Մինչ Հարրիի ծնվելը
Դամբլդորի մասին հետևյալ ամբողջ տեղեկությունները ընթերցողին հայտնի է դառնում միայն յոթերորդ գրքի ցիկլում («Հարրի Փոթերը և Մահվան պարգևները»)։
Դամբլդորի ընտանիքը
Շուտով Դամբլդորը ընդունվում է Հոգվարթսի Գրիֆինդոր ֆակուլտետը և դառնում է ամբողջ դպրոցի պատմության մեջ ամենափայլուն աշակերտը։ Նա ստացել է բոլոր պատվավոր մրցանակները, նամակագրական կապերի մեջ է մտել այդ ժամանակների այնպիսի հայտնի հրաշագործների հետ, ինչպիսիք են ալքիմիկոս Նիկոլայ Ֆլամելը, հայտնի պատմաբան Բատիլդա Բեյշոթը և մագիայի տեսաբան Ադալբերտա Ուոֆլինգը։ Նրա հոդվածներից որոշները նույնիսկ տպագրվել են այնպիսի գիտական ամսագրերի կողմից, ինչպիսիք են «Այսօրվա կերպարանափոխում»-ը, «Challenges in Charming»-ը և «Բույսերի եփման պրակտիկա»-ն։
Դպրոցն ավարտելուց հետո Դամբլդորը պլանավորում էր իր ընկերոջ՝ Էլֆիաս Դոժի հետ գնալ ավանդական ճանապարհորդության, միայն թե դրան խանգարեց Կենդրայի մահը, ում պատահաբար սպանել էր Արիանան խելագարության նոպայի ժամանակ։
Արտաքին
Ալբուս Դամբլդորը հայտնվում է Հարրի Փոթերի վիպաշարի հենց առաջին գրքում («Հարրի Փոթերը և Փիլիսոփայական քարը»)։ Գրքում նկարագրվում է այսպես. «Նա բարձրահասակ էր, նիհար և շատ ծեր՝ դատելով արծաթափայլ մազերից ու մորուքից, որոնք այնքան երկար էին, որ հասնում էին մինչև գոտկատեղը և մտնում գոտու տակ։ Նրա հագին երկար, լայնափեշ ու լայնաթև պարեգոտ էր, ուսերին՝ մինչև կոճերը հասնող ու գետինն ավլող վառ մորեգույն թիկնոց, իսկ ոտքերին ՝ ճարմանդներով երկարաճիտ, բարձրակրունկ կոշիկներ։ Նրա կապույտ աչքերը պարզ էին ու վառվռուն և շողշողում էին կիսալուսնաձև ապակիներով ակնոցի տակից, իսկ քիթը երկար էր, արծվակտուց և ասես ժամանակին ամենաքիչը երկու տեղից ջարդված լիներ»։
Դամբլդորի խոսքերով՝ իր ձախ ծնկան վրա սպիի տեսքով նկարված է Լոնդոնի մետրոպոլիտենի ճշգրիտ քարտեզը։
Ծանոթագրություններ
Կատեգորիա:Հարրի Փոթեր Կատեգորիա:Հարրի Փոթերի կերպարներ Կատեգորիա:Դպրոցների հորինված տնօրեններ Կատեգորիա:Կերպարներ այբբենական կարգով Կատեգորիա:Հորինված տղամարդիկ
Բրունետովկա
Բրունետովկա (Брунетівка), գյուղ Ուկրաինայի Վոլինի մարզի Ստարովիժևի շրջանում։ Հիմնադրվել է 1887 թվականին։
2001 թվականի տվյալներով Բրունետովկա գյուղում բնակվում էր 327 մարդ։ Բնակավայրը զբաղեցնում է 1867 կմ² տարածք։ Բնակչության խտությունը կազմում էր 175,15 մարդ/կմ²։
Արտաքին հղումներ
Կատեգորիա:Ուկրաինայի Վոլինի մարզի Ստարովիժևի շրջանի բնակավայրեր Կատեգորիա:Ուկրաինայի գյուղեր Կատեգորիա:1887 թվականին հիմնադրված բնակավայրեր
Սոնա (երգչուհի)
Սոնա Սարկիսյան կամ պարզապես ՍՈՆԱ, հայ փոփ երգիչ, հեռուստադերասան։ Հայաստանի ձայնը նախագծի առաջին և երրորդ եթերաշրջանների ժուրիի անդամ։ Նրա թիմի մասնակից Մաշա Մնջոյանը հաղթել է մրցույթը 2014 թվականին։ Օվակիա մրցանակաբաշխության ընթացքում նոմինացվել է որպես ամենալավ ռոք երգչուհի։ 1991 թ. մասնակցել է Մոսկվայի «Առավոտյան աստղ» մրցույթին և դուրս եկել եզրափակիչ։ 2013 թվականին Գյումրիի Վարդան Աճեմյանի անվան դրամատիկական թատրոնի դահլիճում հանդես է եկել մենահամերգով։ Նկարահանվել է Մեր Բակը 1 և Մեր բակը 2 ֆիլմերում ։
Արտաքին հղումներ
Կատեգորիա:Հայ երգչուհիներ Կատեգորիա:21-րդ դարի երգչուհիներ
Եմաշի
Եմաշի (Емаши, Ямаш), գյուղ Ռուսաստանի Բաշկորտոստան հանրապետության Բելոկատայսկի շրջանի կազմում։
Բնակչությունը 2009 թվականին գրանցված տվյալներով կազմում էր 1116 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Բելոկատայսկի շրջանի բնակավայրեր
Ռայթ շրջան (Այովա)
Ռայթ շրջան (Wright County), ԱՄՆ Այովա նահանգի 99 վարչական միավորներից մեկը։ Ընդհանուր տարածությունը 1.505 կմ² է, բնակչությունը՝ 13.229 մարդ (2010 թ. տվյալներով)։ Շրջկենտրոնն է Քլարիոն բնակավայրը։ Կազմավորվել է 1851 թ.։
Կատեգորիա:Այովայի շրջաններ
Ռոբերտ Բաբայան
Ռոբերտ Ենոքի Բաբայան (հունվարի 6, 1947, Հադրութ - սեպտեմբերի 9, 1993, գյուղ՝ Մինբալու (Ֆիզուլիի շրջան)), ազատամարտիկ, զինագործ։
Գործունեությունը
1965-1968 թվականներին ծառայել է ԽՍՀՄ Զինված ուժերում։ 1990 թվականից Հադրութում նորոգել է շարքից դուրս եկած և հակառակորդից առգրավված զենքեր, մասնակցել է Հադրութի շրջանի գյուղերի ազատագրական մարտերին։ Հետմահու պարգևատրվել է ԼՂՀ «Մարտական խաչ» 2-րդ աստիճանի շքանշանով։ Բաբայանի որդին՝ Ս. Ռ. Բաբայանը ( դեկտեմբերի 5, 1969, Հադրութ - հոկտեմբերի 1, 1992, Բաշարաթ), կամավորական ջոկատի և Հադրութի ՊՇ ստորաբաժանումների կազմելում մասնակցել է Հադրութի, Ֆիզուլիի շրջանների ինքնապաշտպանական և ազատագրական մարտերին։ Բաբայանները թաղված են Հադրութում։
Կատեգորիա:1993 մահեր Կատեգորիա:Հայ ազատամարտիկներ
Մորիսկներ
Մորիսկներ (موريسكيون, տառացի թարգմանությամբ փոքրիկ մավրերը, մավրիկները), Ալ-Անդալուսի մուսուլմանները և նրանց հետնորդները Իսպանիայում և Պորտուգալիայում, որոնք պաշտոնապես (որպես օրենք՝ հարկադրաբար) ընդունեցին քրիստոնեություն։ Մորիսկները մարրաների (մկրտված հրեաների) հետ դասվում էին նոր քրիստոնյաների ցածրակարգ դասին (cristiano nuevo (es:cristiano nuevo) , cristãos novos). Մորիսկների թվաքանակը, բաժինը, սոցիալական դիրքը, զբաղմունքները և մշակույթը տատանվում էին՝ կախված բնակվելու շրջանից։ Մորիսկներ անվանումը օգտագործվում էր Կաստիլիայում։ Արագոնի թագավորությունում նրանց ուղղակի անվանում էին մավրեր, իսկ Վալենսիայում և Կատալոնիայում՝ սարակինոսներ։
Բնակեցվածությունը
16-17-րդ դարերում մուդեհարները, իսկ հետո նրանց փոխարինած մորիսկները ապրում էին գերազանցապես Իբերիայի հարավում և արևելքում։ Առանձնանում են մորիսկների խմբավորման մի քանի գոտիներ։
Գրանադա թագավորությունը
1492 թվականին կործանված նախկին Գրանադայի էմիրությունում նկատվում էր երկրում մուսուլմանների ամենամեծ խտացումը (այնուհետև մորիսկների)։ Կապիտուլյացիայից առաջ էմիրությունում բնակվում էր 350 հազարից ավելի մուսուլման։ Միացումից հետո գրանադյան մուսուլմանները նախանձախնդրորեն էին վերաբերում մուսուլմանական ավանդույթների, ինչպես նաև արաբերենի պահպանմանը։
Ծանոթագրություններ
Կատեգորիա:Մորիսկներ Կատեգորիա:Պորտուգալիայի պատմություն
Լիր արքա (ֆիլմ, 1970)
Լիր արքա (ռուս.՝ Король Лир), խորհրդային երկմասանոց գեղարվեստական կինոնկար, որը նկարահանվել է 1970 թվականին՝ Գրիգորի Կոզինցևի կողմից, ըստ Շեքսպիրի համանուն ողբերգության։ Կինոնկարի առաջին ցուցադրությունը ԽՍՀՄ-ում կայացել է 1971 թվականի փետրվարի 8-ին։
Սյուժե
Լիր արքան բավականին ծեր տարիքում որոշում է հեռանալ գործերից և թագավորությունը բաժանել իր երեք դուստրերի միջև։ Յուրաքանչյուր դստեր մասնաբաժնի մեծությունը որոշելու համար, նա խնդրում է դուստրերին, որպեսզի յուրաքանչյուրն ասի, թե որքան է իրեն սիրում։ Ավագ դուստրերը՝ Գոներիլն ու Ռեգանը շողոքորթում են արքային, որպեսզի թագավորությունից մեծ բաժին ստանան, այն դեպքում, երբ կրտսեր դուստրը՝ Կորդելիան, հրաժարվում է շողոքորթելուց, ասելով, որ իր սերն ավելի մեծ է դրանից։ Զայրացած հայրը հրաժարվում է նրանից և դուրս է քշում Քենտի կոմսին, ով փորձում է պաշտպանել Կորդելիային։
Գլոստերի կոմսի ապօրինածին որդին՝ Էդմոնդը, չցանկանալով համակերպվել իր վիճակի հետ, զրպարտում է կոմսի օրինական ժառանգ Էդգարին, ով փախչում է տանից և միանում անօթևան թափառականներին։ Քենտի կոմսը, ով վտարվել էր արքայի կողմից, դիմակավորվում է և հավատարմության քողի ներքո միանում է արքային։
Շուտով Գոներիլի, իսկ հետո նաև Ռեգանի կողմից արժանանալով վատ ընդունելության, արքան հասկանում է, թե ինչ կեղծավոր ու հաշվենկատ են եղել իր ավագ դուստրերը՝ իր նկատմամբ տածած «սիրո» հարցում։ Դուստրերը դուրս են հանում արքային, ով իր հավատարիմ խեղկատակի հետ հեռանում է դեպի տափաստան։ Նրանք հանդիպում են անօթևանների խմբին և նրանց մոտ գտնում խղճուկ ապաստան։
Էդմոնդը ցանկանում է մահապատժի ենթարկել հորը՝ նրա տեղն զբաղեցնելու համար։ Կորնվալի դուքսը (հերցոգ) արքայի դստեր՝ Ռեգանի սադրանքով կուրացնում է Գլոստերի կոմսին։ Էդգարը, ով խելագար էր ձևանում, տանում է իր հորը։ Գոներիլը իր ծառա Օսվալդին ուղարկում է, որպեսզի վերջինս սպանի Գլոստերի կուրացած կոմսին, սակայն իր հորն ուղեկցող Էդգարը, կռվի ժամանակ սպանում է Օսվալդին։ Այնուամենայնիվ, շուտով Գլոստերի կոմսը մահանում է։
Կորդելիան, իմանալով տեղի ունեցած դեպքերի մասին, ֆրանսիական զորքն ուղղորդում է քույրերի դեմ պատերազմի։ Սակայն նրան ու Լիր արքային գերի են վերցնում ու բանտարկում։ Էդմոնդը հրամայում է սպանել գերևարված Լիրին ու Կորդելիային։ Ալբանիի դուքսը (հերցոգ) բացահայտում է Էդմոնդի իրական դեմքն ու չարագործությունները, իսկ Էդգարը մենամարտի ժամանակ հաղթում է եղբորը։ Մահվանից առաջ Էդմոնդը ցանկանում է բարի գործ կատարել և խափանել Լիր արքայի և Կորդելիայի սպանության ծրագիրը։ Սակայն Կորդելիային փրկել չեն հասցնում, նա արդեն կախաղան էր հանվել։ Գոներիլն ու Ռեգանը զոհվում են, Գոներիլը թունավորում է Ռեգանին, իսկ հետո խոցում է ինքն իրեն։ Լիր արքան Կորդելիայի դիակի մոտ մահանում է վշտից։
Ծանոթագրություններ
Կատեգորիա:1970 ֆիլմեր Կատեգորիա:«Լենֆիլմ» ստուդիայի ֆիլմեր Կատեգորիա:Խորհրդային ֆիլմեր Կատեգորիա:Ռուսերեն ֆիլմեր Կատեգորիա:Գրական ստեղծագործությունների էկրանավորումներ Կատեգորիա:Ռուսական ֆիլմեր Կատեգորիա:Խորհրդային սև-սպիտակ ֆիլմեր Կատեգորիա:Շեքսպիրի ստեղծագործությունների էկրանավորումներ Կատեգորիա:Խորհրդային դրամա ֆիլմեր
Մառաներ
Մարրաները կամ մարաները (Marrano, محرّم մուհարամ-ից — արգելված), եզրույթ, որով Իսպանիայի և Պորտուգալիայի քրիստոնյա բնակչությունն անվանում էր քրիստոնեություն ընդունած հրեաներին և նրանց սերունդներին՝ անկախ դավանափոխման կամավորության աստիճանից (14-15-րդ դարերի վերջեր)։
Իշխող Ֆերդինանդ II Արագոնացի և Իզաբելլա I (Կաստիլիայի թագուհի) թագավորական զույգի կողմից 1492 թվականին ընդունված հրամանը Իսպանիայի բոլոր հրեաներին կարգադրում էր եռամսյա ժամկետում կա՛մ մկրտվել, կա՛մ լքել երկրի սահմանները։ Հրեաների մեծամասնությունը փախչում էր կա՛մ Պորտուգալիա (որտեղ 30 տարի անց պատմությունը կրկնվեց), այնտեղից էլ Եվրոպայի հյուսիս, կա՛մ Իտալիա, Օսմանյան կայսրություն, Հյուսիսային Աֆրիկայի երկրներ։ Բայց Իսպանիայի հրեաների որոշ մասը, իսկ այնուհետև Պորտուգալիայում, ընդունեց քրիստոնեությունը։ 1502 թվականին նման բախտի արժանացան նաև մուսուլմանները (մավրերը), իսկ հարյուրից քիչ ավելի տարի անց և մորիսկները՝ առերես քիստոնեություն ընդունած մավրերի սերունդները։
Հաճախ մարրաները և նրանց սերունդները շարունակում էին հավատարմություն պահպանել առ հուդայականությունը (ամբողջովին կամ մասամբ)։ Հրեական ավանդույթը մարրաներին դիտարկում է որպես կարևորագույն անոսիմ (אֲנוּסִים, բառացի՝ ստիպվածներ) խումբ՝ հրեաներ, որոնք ստիպողաբար հավատափոխ եղան։ Գաղտնի հուդայականություն դավանող մարրաները իսպանական հավատաքննության հետապնդման հիմնական տարրերն էին, ինչպես մորիսկները։
Համաձայն 2008 թվականին կատարված Լիդսի համալսարանի գենետիկական հետազոտությունների՝ ժամանակակից Իսպանիայի բնակչության 20 %-ը տղամարդկանց գծով ունեն հրեական արմատներ և 11 %-ը ունեն արաբական և բերբերական արմատներ ։
Ծանոթագրություններ
Կատեգորիա:Իսպանիայի պատմություն Կատեգորիա:Պորտուգալիայի պատմություն Կատեգորիա:Հակասեմականությունն Իսպանիայում
Ավար-անդի-դիդոյական լեզուներ
Ավար-անդի-դիդոյական լեզուներ, իբերո-կովկասյան լեզվաընտանիքի դաղստանյան ճյուղի խումբ, ընդգրկում է ավարերենը, անդիական (անդիերեն, բոտլիխերեն, գոդոբերիներեն, ճամալիներեն, բագվալիներեն, տինիներեն, կարատիներեն, ախվախերեն) և դիդոյական լեզուները, որոնք ծագումնաբանորեն ազգակից են և ունեն հնչյունաբանական, ձևաբանական, բառապաշարային որոշակի ընդհանրություններ։ Գիր ունի միայն ավարերենը, որը գրական լեզու է նաև անդի-դիդոյական ժողովուրդների համար։
Բնորոշ հատկանիշներից են՝ հարուստ բաղաձայնական համակարգը (լեզվակային, կողքային, կոկորդային պայթական բաղաձայններ և այլն), անվանական դասեր, հոլովների բազմազանություն, նախադասության էրգատիվ կառուցվածք, բայի դիմային փոփոխության բացակայություն, բայի կերպի թույլ զարգացում և այլն ։
Ծանոթագրություններ
Կատեգորիա:Լեզուներ այբբենական կարգով
Լիսեց (գյուղ, Դունաևցիի շրջան)
Լիսեց (Лисець), գյուղ Ուկրաինայի Խմելնիցկիի մարզի Դունաևցիի շրջանում։
2001 թվականի տվյալներով Լիսեց գյուղում բնակվում էր 1 021 մարդ։ Բնակավայրը զբաղեցնում է 2945 կմ² տարածք։ Բնակչության խտությունը կազմում էր 346,69 մարդ/կմ²։
Արտաքին հղումներ
Կատեգորիա:Ուկրաինայի Խմելնիցկիի մարզի Դունաևցիի շրջանի բնակավայրեր Կատեգորիա:Ուկրաինայի գյուղեր Կատեգորիա:1493 թվականին հիմնադրված բնակավայրեր
Եմելևո (գյուղ, Գալիչսկի շրջան)
Եմելևո (Емелево), գյուղ Ռուսաստանի Կոստրոմայի մարզի Գալիչսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Կոստրոմայի մարզի Գալիչսկի շրջանի բնակավայրեր
Տիգրան Մեծի հուշարձան (Երևան, Նոր Նորք)
Տիգրան Մեծի հուշարձան, գտնվում է Երևանի Նոր Նորք համայնքի Տիգրան Մեծ զբոսայգում, տեղադրվել է 2004 թվականին։
Տվյալներ
Հուշարձանը կառուցված է վարդագույն մարմարից և գրանիտից, բարձրությունը 5 մետր է։
Պատմություն
Հայոց թագավոր (մ.թ.ա. 95-55 թվականներ), պետական և ռազմական գործիչ Տիգրան Մեծի հուշարձանը տեղադրվել է 2004 թվականին, Երևանի Նոր Նորք համայնքի Տիգրան Մեծ զբոսայգում ։ Հուշարձանի բացումը տեղի է ունեցել 2005 թվականի նոյեմբերի 18-ին։ Սա Երևանում Տիգրան Մեծի երկրորդ արձանն է։ Մյուսը գտնվում է հանրապետության նախագահի նստավայրի տարածքում, քանդակագործը կրկին Լևոն Թոքմաջյանն է։
Սերար
Սերար, գյուղ Արևմտյան Հայաստանում, Վանի վիլայեթի Հեքյարիի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Հովհաննես Հովհաննիսյան (բժիշկ)
Հովհաննես Զաքարի Հովհաննիսյան, վնասվածքաբան-օրթոպեդ։ Բժշկական գիտությունների թեկնածու (1972 թվական)։